**VZOREC OKVIRNEGA SPORAZUMA**

sklenjen med:

**UNIVERZITETNIM KLINIČNIM CENTROM MARIBOR**, Ljubljanska ulica 5, 2000 Maribor, ki ga zastopa generalni direktor UKC, prof. dr. Vojko Flis, dr. med. (v nadaljevanju: naročnik), identifikacijska številka naročnika za DDV: SI56644817, matična številka naročnika: 5054150000

in gospodarskim subjektom:

     , ki ga zastopa direktor      (v nadaljevanju: stranka sporazuma), identifikacijska številka stranke sporazuma za DDV:      , matična številka stranke sporazuma:

**I UVODNE UGOTOVITVE**

**1. člen**

Ta okvirni sporazum (v nadaljevanju: sporazum) sklepajo naročnik in naslednje stranke sporazuma:

1. …………………

2. ………………….

3. ………………….

. …………………..

………………………

…………………….

N. ………………….

Naročnik in stranke tega sporazuma ugotavljajo, da je naročnik izvedel postopek oddaje javnega naročila za nabavo blaga »**MEDICINSKI POTROŠNI MATERIAL ZA KARDIOLOGIJO**«, po odprtem postopku v skladu s 40. členom Zakona o javnem naročanju (Uradni list RS, št. 91/15, 14/18, 121/21, 10/22, 74/22 -odl. US, 100/22 – ZNUZSZS, 28/23, 88/23 – ZOPNN-F in 83/25 – ZOUL, v nadaljevanju ZJN-3) z namenom sklenitve okvirnega sporazuma v skladu z 48. členom ZJN-3, objavljen na portalu javnih naročil, številka objave JN00……../2026-EUe16/01, datum objave \_\_.\_\_.2026 in v Uradnem listu EU, številka objave …………… , datum objave \_\_.\_\_.2026.

**2. člen**

S tem okvirnim sporazumom (v nadaljevanju: sporazum) se naročnik in stranka sporazuma dogovorita o splošnih in posebnih pogojih izvajanja sporazuma.

**II PREDMET SPORAZUMA**

**3. člen**

Stranki sporazuma sklepata ta sporazum za posamezne vrste blaga in/oz. skupine blaga, opredeljene v Seznamu blaga (v nadaljevanju: Seznam).

Ponudba, Seznam in dokumentacija v zvezi z oddajo javnega naročila so sestavni del tega sporazuma.

Stranki sporazuma se izrecno dogovorita, da bo naročnik v času trajanja tega sporazuma od stranke sporazuma kupoval le tiste vrste in količino blaga, ki jih bo potreboval v tem obdobju.

Količine blaga so okvirne. Naročnik se ne obvezuje stranki sporazuma oddati določene količine blaga.

V primeru dvanajstega odstavka 4. člena tega sporazuma so predmet tega sporazuma tudi vse morebitne dodatne nabave blaga, ki jih bo potreboval naročnik. Navedene nabave blaga bo naročnik izvršil po cenah dogovorjenih s tem sporazumom, pri čemer se lahko sporazum spremeni brez novega postopka javnega naročanja, vendar kakršnokoli zvišanje vrednosti ne sme presegati 30 odstotkov  skupne vrednosti blaga za katerega je s stranko sporazuma sklenjen sporazum (1. točka prvega odstavka 95. člena ZJN-3).

Naročnik si pridružuje pravico, da v primeru spremembe bolnišnične doktrine, zmanjša ali prekine nabavo določenih vrst blaga. Naročnik bo o tem stranko sporazuma obvestil v najkrajšem možnem času, ko zanjo izve.

## III IZVAJANJE SPORAZUMA – PREDLOŽITEV PONUDB

**4. člen**

Sporazum se sklepa za obdobje od 09.04.2026 do 08.04.2028 oz. za obdobje dveh let od datuma pravnomočnosti odločitve o oddaji javnega naročila, v kolikor odločitev o oddaji javnega naročila ne bo postala pravnomočna do 09.04.2026.

Naročnik je čas trajanja tega sporazuma iz prvega odstavka tega člena razdelil na naslednji obdobji:

* 09.04.2026 do 08.04.2027 (prvo obdobje);
* predvidoma od 09.04.2027 do 08.04.2028 (drugo obdobje).

Z najugodnejšim ponudnikom bo naročnik sklenil kupoprodajno pogodbo.

Naročnik si pridržuje pravico odpirati konkurenco med strankami tega sporazuma glede na dejanske potrebe, in tudi pred predvidenim začetkom posameznega obdobja, v kolikor naročnik zaradi večjih potreb, ki bi presegale pričakovane količine, predčasno doseže predvidene količine iz specifikacije zahtev naročnika pri posameznih vrstah blaga in/oz. skupinah blaga ter v drugih primerih opredeljenih v tem sporazumu.

Naročnik bo določen čas pred začetkom drugega obdobja iz predhodnega odstavka tega člena odpiral konkurenco med strankami tega sporazuma tako, da bo stranke sporazuma pozval k predložitvi ponudb za tiste vrste blaga in/oz. tiste skupine blaga, za katere je sklenjen sporazum. V posameznem obdobju bo naročnik med tistimi strankami tega sporazuma, ki bodo predložile ponudbe, izbral najugodnejšega ponudnika na podlagi meril iz dokumentacije v zvezi z oddajo javnega naročila.

Naročnik si pridržuje pravico dopolnjevati seznam razpisanih vrst blaga in/oz. skupin blaga v času trajanja tega sporazuma, v kolikor nastane potreba po novem blagu, in ki ni bil zajet v specifikaciji zahtev naročnika in v specifikaciji ponudbe s cenami. Naročnik bo v tem primeru pozval vse sklenitelje tega sporazuma k predložitvi ponudb za te nove vrste blaga in/oz. za te nove skupine blaga, kadarkoli v času trajanja tega sporazuma. Naročnik bo za te nove vrste blaga in/oz. za te nove skupine blaga ugotavljal ustreznost ponujenih vrst blaga pod pogoji in na način opredeljen v predmetni dokumentaciji v zvezi z oddajo javnega naročila. Naročnik bo za te nove vrste blaga in/oz. za te nove skupine blaga s ponudnikom, katerega ponudba bo ocenjena kot dopustna, sklenil aneks k temu sporazumu. Z najugodnejšim ponudnikom, izbranim na podlagi meril iz točk 2.13.1 in 2.13.2, pa aneks h kupoprodajni pogodbi oz. kupoprodajno pogodbo, v kolikor le-te še nima.

Ponudbe bo treba predložiti v roku in na način, opredeljen v povabilu k predložitvi ponudb za posamezno obdobje.

Naročnik bo odločitev o oddaji posameznega naročila na podlagi ponovnega odpiranja konkurence med sklenitelji sporazuma objavil na portalu javnih naročil.

Naročnik bo ponovno odpiral konkurenco, za preostali čas do izteka veljavnosti obdobja, med ostalimi sklenitelji sporazuma tudi v naslednjih primerih:

- če izbrani ponudnik ne bo želel skleniti pogodbe,

- če bo naročnik prekinil pogodbo z izbranim ponudnikom,

- če bo izbrani ponudnik odstopil od pogodbe.

V primeru, če tekom izvajanja okvirnega sporazuma, zaradi odpovedi okvirnega sporazuma s strani naročnika ali stranke sporazuma, ostane za posamezno vrsto blaga in/oz. skupino blaga samo ena stranka sporazuma, je ta dolžna dostavljati blago ves čas trajanja okvirnega sporazuma po cenah iz zadnje priložene ponudbe. Navedeno velja tudi v primeru, če v posameznem obdobju pride do predčasnega prenehanja pogodbe z izbranim dobaviteljem (odstop od pogodbe s strani ponudnika ali naročnika) ali če izbrani ponudnik pogodbe ne želi skleniti, naročnik  pa ne more odpirati konkurence med preostalimi strankami sporazuma, ker za to vrsto blaga in/oz. skupino blaga ostaja samo en sklenitelj okvirnega sporazuma. Naročnik bo te spremembe uredil z aneksom k okvirnemu sporazumu in/oz. pogodbi.

V primeru, da bo naročnik za posamezne vrste blaga in/oz. posamezne skupine blaga sklenil sporazum s samo eno stranko sporazuma, naročnik ne bo odpiral konkurence za te vrste blaga in/oz. skupine blaga. Te vrste blaga in/oz. skupine blaga bodo v Seznamu ustrezno označene. V primeru, da bo naročnik dosegel razpisane in dodatne količine posamezne skupine blaga pred potekom trajanja tega sporazuma bosta stranki sporazuma šteli kot realiziran. Tako stranki sporazuma sooglašata, da ga v tem primeru ne bo potrebno posebej odpovedovati.

V kolikor pride v primeru iz enajstega odstavka tega člena do predčasnega prenehanja veljavnosti okvirnega sporazuma za posamezno vrsto in/oz. skupino blaga (npr. zaradi odstopa od sporazuma s strani stranke sporazuma ali naročnika) si naročnik pridržuje pravico, da enako kot v primeru dodajanja novih vrst in/oz. skupin blaga, vse sklenitelje tega sporazuma kadarkoli v času veljavnosti sporazuma, pozove k predložitvi ponudb za te vrste in/oz. skupine blaga. Naročnik bo za te vrste in/oz. skupine blaga s ponudnikom, katerega ponudba bo ocenjena kot ustrezna, sklenil aneks k temu sporazumu, v primeru, da bo za posamezno vrsto in/ou. skupino blaga prejel več ustreznih ponudb pa tudi aneks h kupoprodajni pogodbi oz. kupoprodajno pogodbo, v kolikor le-te še nima, in sicer z najugodnejšim ponudnikom, izbranim na podlagi meril iz točke 2.13.1 in 2.13.2.

## IV CENE

**5. člen**

Naročnik bo nabavljal posamezne vrste blaga iz Seznama po cenah iz ponudbe.

Cene za posamezne vrste blaga iz ponudbe so fiksne v času trajanja posamezne pogodbe, sklenjene za posamezno obdobje iz 4. člena tega sporazuma.

V primeru, da bo naročnik za posamezno vrsto blaga in/oz. posamezno skupino blaga prejel samo eno dopustno ponudbo, bo naročnik s tem ponudnikom sklenil samo okvirni sporazum, brez kupoprodajne pogodbe, za obdobje od 09.04.2026 do 08.04.2028 oz. za obdobje dveh let od datuma pravnomočnosti odločitve o oddaji javnega naročila, v kolikor odločitev o oddaji javnega naročila ne bo postala pravnomočna do 09.04.2026. Naročnik v tem primeru ne bo odpiral konkurence. Cene so fiksne do izpolnitve vseh obveznosti iz okvirnega sporazuma z izjemo korekcij vrednosti, ki jo dopušča Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04; v nadaljevanju: Pravilnik). Stranki sporazuma sta soglasni, da se valorizacija denarnih obveznosti opravi tako v primeru povišanja kot tudi znižanja denarnih obveznosti, pri čemer se v primeru znižanja denarnih obveznosti smiselno uporabljajo določbe Pravilnika. Kot podlaga za valorizacijo se upošteva indeks cen življenjskih potrebščin. Sprememba cene lahko znaša največ 80 % spremembe (povišanje ali znižanje) indeksa cen življenjskih potrebščin šteto od dneva sklenitve tega sporazuma.

Valorizacijo denarnih obveznosti iz prejšnjega odstavka tega člena bo naročnik priznal tudi v primeru enajstega odstavka 4. člena tega sporazuma.

Spremembe cene bosta stranki sporazuma opravili le na podlagi predhodnega pisnega obvestila nasprotne stranke.

Spremenjene cene bodo veljale le za vnaprej na podlagi sklenjenega aneksa k temu sporazumu.

V primeru, da pride v času izvajanja tega sporazuma do spremembe Pravilnika ali sprejetja drugega predpisa, s katerim se na novo oziroma drugače uredi vprašanje valorizacije denarnih obveznosti, se uporabi zadnji veljavni predpis, ki nadomesti trenutno veljavni Pravilnik.

Naročnik si pridržuje pravico, da bo v primeru, ko ugotovi, da je stranka sporazuma za blago, ki je predmet tega sporazuma, v času trajanja tega sporazuma znižala cene ali so jih znižali drugi ponudniki, ki ponujajo istovrstno blago ob drugih primerljivih pogojih, poskušal s stranko sporazuma dogovoriti ustrezno znižanje cene iz sporazuma.

V ceni posameznega blaga so zajeti vsi stroški (carinski, špediterski, prevozni in drugi morebitni stroški), vsi popusti in rabati ter davek na dodano vrednost. Cene veljajo DDP Univerzitetni klinični center Maribor – razloženo v prostore skladišča medicinskega potrošnega materiala.

V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz ponudbe v času trajanja sporazuma, se lahko cene iz ponudbe korigirajo izključno v višini nastale davčne spremembe.

## V NAROČANJE BLAGA IN DOBAVNI ROK

**6. člen**

Naročnik in stranka sporazuma se dogovorita, da bo razpisano blago iz naslednjih skupin:

* Skupina 1: identi 900758, 900985, 900992 in 900993;
* Skupina 3: identi 920086, 900962 in 900966;
* Skupina 7: identa 920049 in 920072;
* Skupina 9: identi 920045, 920090, 920093, 920108, 900716, 900717, 900718, 900901, 900902, 900909, 900912 in 900935;
* Skupina 11: identa 900995 in 900996 (celotna skupina);
* Skupina 12: identa 900940 in 900941 (celotna skupina);
* Skupina 13: identa 900937 in 900945 (celotna skupina);
* Skupina 16: identi 900702, 900704 in 900954;
* Skupina 20: identa 900703 in 900782 (celotna skupina);
* Skupina 22: identa 900961 in 900997 (celotna skupina);
* Skupina 25: identi 913008, 913009, 913010, 913011, 913012 in 913013 (celotna skupina);
* Skupina 26: identi 913014, 913015 in 913016 (celotna skupina),

predmet konsignacije. Medsebojne pravice in obveznosti se naročnik in stranka sporazuma dogovorita s Sporazumom (OBR-4).

**7. člen**

Naročnik bo posamezne vrste blaga in/oz. skupine blaga, ki niso predmet konsignacije in jih bo potreboval v okviru posameznega obdobja, kupoval od stranke sporazuma na podlagi kupoprodajne pogodbe ter izstavljenih pisnih naročilnic.

V primeru, da bo naročnik za posamezne vrste blaga in/oz. skupine blaga, ki niso predmet konsignacije prejel samo eno dopustno ponudbo, bo kupoval blago na podlagi tega sporazuma ter izstavljenih pisnih naročilnic.

Naročnik bo v naročilnici opredelil vrste in količine blaga.

Stranka sporazuma se zavezuje, da bo blago dobavila najkasneje v roku dveh delovnih (2) dni oz. v nujnih primerih v roku 24-ih ur po prejemu naročila ter da bo po vsakem posameznem naročilu dobavila celotno količino naročenega blaga.

Blago, ki ni predmet konsignacije, je treba dostaviti DDP Univerzitetni klinični center Maribor – razloženo v prostore skladišča medicinskega potrošnega materiala.

Stranka sporazuma se zavezuje, da bo na svoje stroške poskrbela za odvoz po volumnu večjih oz. velikih količin transportne embalaže, ki je predmet dostave blaga (plastični zabojniki, transportne lesene palete ter zunanja plastična ovojnina celotne pošiljke) neposredno po dobavi.

Stranka sporazuma bo, v primeru, da pride v času izvajanja sporazuma do zamenjave blaga, za katerega ima sklenjen sporazum (prenehanje proizvodnje, …..) oz. v primeru nadgradnje blaga (novejša generacija) pred pričetkom dobave novega blaga, naročniku predložila razloge za zamenjavo blaga in dokazila, da je novi artikel kakovostno in funkcionalno enakovreden prejšnjemu ter od naročnika pridobila pisno soglasje za zamenjavo artikla, po enaki ceni.

V kolikor stranka sporazuma določene vrste blaga, ki je predmet posameznega naročila nima trenutno na zalogi, mora naročniku ponuditi ustrezno nadomestno vrsto blaga (istega ali drugega proizvajalca), po enaki ali nižji ceni, in ki mora biti enakovredna vrsti blaga, ki je predmet sporazuma. Naročnik mora stranko sporazuma obvestiti ali je nadomestna vrsta blaga ustrezna. Velja za vse vrste blaga in/oz. skupine blaga, razen za ident 920097 iz skupine 7 in za skupine 13, 20, 25 in 26.

V primeru, da naročnik ponujenega nadomestnega blaga še ni uporabljal, mora stranka sporazuma naročniku dostaviti brezplačen vzorec za testiranje.

V času testiranja oz. do potrditve strokovne ustreznosti, lahko naročnik izvede kritni kup.

V kolikor nadomestno blago ne ustreza ali ga sploh ne ponuja, lahko naročnik to blago, kupi pri drugi stranki sporazuma oz. pri drugem dobavitelju, skladno z določbami kritnega kupa iz 10. člena tega sporazuma.

**VI PREVZEM BLAGA**

**8. člen**

Naročnik se obvezuje prevzeti naročeno blago, ki ni predmet konsignacije v celoti na podlagi dobavnice ali e-dobavnice.

Stranka sporazuma mora ob vsaki dobavi blago opremiti z dobavnico, ki je lahko papirna in fizično spremlja blago ali elektronska in jo naročniku vnaprej posreduje po elektronski pošti prejemi-smpm@ukc-mb.si v pdf datoteki. Vsebovati mora podatke o naročniku in stranki sporazuma, številko naročilnice ter nabor blaga. Napisana mora biti v slovenskem jeziku in mora obvezno vsebovati številko naročilnice, rok uporabnosti in serijsko številko naročenega blaga.

Stranka sporazuma mora za vsako dobavnico poslano po elektronski pošti prejemi-smpm@ukc-mb.si posredovati tudi e-dobavnico (DISKT\*.asc), ki mora biti v vnaprej določeni strukturi, kot je opredeljena v prilogi dokumentacije v zvezi z oddajo javnega naročila oziroma drugi strukturi, ki bo skladna z zakonodajo, veljavno v času izvajanja tega sporazuma.

Dobavljeno blago po dobavnici oz. e-dobavnici mora imeti enak naziv kot naročeno, enako enoto mere in enako kataloško številko. Prav tako mora e-račun vsebovati enake podatke kot dobavnica oz. e-dobavnica.

Kataloške številke morajo biti enake (pike, vejice, presledki, …) na vseh dokumentih (dobavnica, e-dobavnica, e-račun) ter na artiklu, ki je predmet tega sporazuma (na primarni in sekundarni ovojnini artikla).

Dobavljeno blago mora biti označeno s črtno kodo, ki vsebuje podatke o artiklu in črtno kodo, ki vsebuje serijsko številko.

Dobavljeno blago, ki sodi med medicinske pripomočke ali med in-vitro medicinske pripomočke, mora biti označeno v skladu z veljavno zakonodajo EU.

Količinski prevzem blaga se opravi ob prevzemu.

## VII KAKOVOST BLAGA

**9. člen**

Kakovost blaga mora ustrezati obstoječim standardom in deklarirani kakovosti na embalaži blaga.

**VIII KRITNI KUP**

**10. člen**

Če stranka sporazuma ne dobavlja blaga v skladu s tem sporazumom in zamuja pri dobavi blaga ni posledica višje sile ali razlogov na strani naročnika, ima naročnik pravico kupiti blago, ki je predmet posamične dobave, pri drugem dobavitelju oz. stranki sporazuma, stranka sporazuma pa je dolžna naročniku nadomestiti razliko v ceni med ceno iz sporazuma in ceno po kateri je naročnik blago kupil.

Naročnik je dolžan stranki sporazuma poslati obvestilo o nameravanem kupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju oz. stranki sporazuma, nato pa lahko izvrši kritni kup, sporazum pa je za to dobavo razdrt.

Šteje se, da je bila stranka sporazuma o nameravanem kritnem kupu obveščena, če naročnik razpolaga z dokazilom o poslanem obvestilu.

Razliko med ceno po kateri je naročnik izvršil kritni kup in ceno iz sporazuma je dolžan naročnik dokazati s kopijo računa, po katerem je kritni kup plačal, stranka sporazuma pa je dolžna v čim krajšem času oz. najkasneje v roku 30 dni od naročnikovega poziva, za razliko v ceni izstaviti dobropis.

V kolikor je naročnik primoran izvesti kritni kup zaradi neizvedene dobave blaga oz. zamude pri dobavi blaga v skladu s tem sporazumom 5-krat, lahko sporazum s stranko sporazuma za to vrsto blaga oz. skupino blaga razdre.

## IX PLAČILNI POGOJI

**11. člen**

Naročnik bo skupno vrednost prejetega blaga plačal stranki sporazuma na transakcijski račun, ki je naveden na računu v roku največ 60 dni oz. v roku, ki bo skladen z zakonodajo, veljavno v času trajanja sporazuma, od datuma prejema pravilno izstavljenega računa.

Račun mora obvezno vsebovati celotno številko naročilnice.

Stranka sporazuma mora vse račune pošiljati naročniku izključno v elektronski obliki (e-račun), skladno z Zakonom o plačilnih in javnofinančnih storitvah (Uradni list RS, št. 85/25).

V primeru zamude s plačilom bo naročnik plačal zakonske zamudne obresti.

**X SKRBNIK SPORAZUMA**

**12. člen**

Pooblaščeni predstavnik naročnika je:

Skrbnik sporazuma za naročnika je:

Skrbnik sporazuma za stranko sporazuma je:      .

## XI ZAVAROVANJE OBVEZNOSTI

**13. člen**

Stranke tega sporazuma ugotavljajo, da se določbe tega člena uporabljajo v primeru, ko ima naročnik za posamezne vrste blaga in/oz. posamezne skupine blaga sklenjen samo sporazum, kot to izhaja iz predzadnjega odstavka 4. člena tega sporazuma.

Stranka sporazuma bo morala v roku 10-ih delovnih dni od podpisa tega sporazuma kot instrument zavarovanja predložiti naročniku bančno garancijo oz. kavcijsko zavarovanje za dobro izvedbo pogodbenih obveznosti v višini 5% od vrednosti sporazuma, če bo vrednost enaka ali višja od 221.000,00 EUR z DDV.

Veljavnost instrumenta finančnega zavarovanja iz prehodnega odstavka tega člena mora biti še najmanj 10 dni od določenega obdobja veljavnosti sporazuma.

V primeru unovčitve bančne garancije oz. kavcijskega zavarovanja za dobro izvedbo pogodbenih obveznosti, bo morala stranka sporazuma unovčeno bančno garancijo oz. kavcijsko zavarovanje ustrezno nadomestiti z novo.

Naročnik lahko garancijo unovči:

* če naročeno blago pri posamezni dobavi več kot 2x ne bo odgovarjalo standardom in kvaliteti,
* stranka sporazuma 5x zaporedoma v roku ne dobavi blaga, razen v primeru višje sile,
* v primeru drugih ponavljajočih kršitev tega sporazuma, ko stranka sporazuma, kljub pozivu naročnika, kršitev ne odpravi.

**XII SKLENITEV SPORAZUMA IN ODSTOP OD SPORAZUMA**

**14. člen**

Sporazum je sklenjen z dnem podpisa stranke sporazuma in naročnika ter, ko stranka sporazuma izroči naročniku instrument zavarovanja iz 13. člena tega sporazuma.

Skladno s 1. točko prvega odstavka 95. člena ZJN-3 lahko stranki tega sporazuma sporazumno podaljšata trajanje tega sporazuma s sklenitvijo aneksa k sporazumu, v kolikor novi postopek oddaje javnega naročila, ki se mora začeti najpozneje tri (3) mesece pred iztekom veljavnosti tega sporazuma, ni zaključen pravočasno. Podaljšanje se lahko izvede izključno za čas do zaključka postopka oddaje javnega naročila oziroma do sklenitve novega okvirnega sporazuma, vendar največ za obdobje šestih (6) mesecev. V primeru podaljšanja trajanja tega sporazuma bo stranka sporazuma dobavljala blago po cenah in drugih pogojih, dogovorjenih s tem sporazumom.

Če je opravljenih več zaporednih sprememb sporazuma iz naslova dodatnih nabav, nabav morebitnih novih vrst blaga in/oz. skupin blaga in podaljšanja veljavnosti sporazuma, razen sprememb sporazuma iz naslova valorizacije denarnih obveznosti,  zvišanje vrednosti ne sme presegati 30 odstotkov skupne vrednosti blaga, za katero je s stranko sporazuma sklenjen sporazum.

Ta sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani stranke sporazuma ali podizvajalca ali
* če bo naročnik seznanjen, da je pristojni državni organ pri stranki sporazuma ali podizvajalcu v času izvajanja sporazuma ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri ji je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo okoliščin iz prejšnjega odstavka bo naročnik postopal v skladu s 3. alinejo četrtega odstavka 67. člena ZJN-3.

Razvezni pogoj se uresniči pod pogojem, da je od seznanitve naročnika s kršitvijo in do izteka veljavnosti sporazuma še najmanj šest mesecev.

V primeru izpolnitve razveznega pogoja iz tega člena se šteje, da je sporazum razvezan z dnem sklenitve novega okvirnega sporazuma o izvedbi javnega naročila za predmetno javno naročilo.

Če naročnik v roku 60 dni od seznanitve s kršitvijo ne začne novega postopka javnega naročila, se šteje, da je sporazum razvezan šestdeseti dan od seznanitve s kršitvijo.

**15. člen**

Naročnik bo vse pripombe v zvezi z izvrševanjem tega sporazuma sporočal stranki sporazuma v pisni obliki. Če stranka sporazuma ne upošteva upravičenih pripomb naročnika, lahko naročnik od tega sporazuma, brez odpovednega roka, odstopi. O odstopu od sporazuma naročnik pisno obvesti stranko sporazuma.

Naročnik lahko, ob pogojih iz prejšnjega odstavka, brez odpovednega roka, odstopi od tega sporazuma predvsem, če stranka sporazuma:

* neutemeljeno zavrne naročilo,
* zamuja z izvedbo naročila,
* nekvalitetno izvaja naročilo,
* v primeru drugih kršitev tega sporazuma.

Vsaka od strank sporazuma lahko brez razloga odstopi od tega sporazuma s 3 mesečnim odpovednim rokom. Stranka sporazuma mora v času odpovednega roka zagotavljati dobavo blaga, ki je predmet tega sporazuma, po cenah iz ponudbe.

Stranki sporazuma lahko na podlagi medsebojnega sporazuma določita krajši odpovedni rok.

**XIII POGODBENA KAZEN**

**16. člen**

V primeru zamude z izvajanjem pogodbenih obveznosti, ki ni posledica višje sile ali razlogov na strani naročnika, bo stranka sporazuma plačala naročniku pogodbeno kazen, in sicer za vsak koledarski dan zamude v višini 0,5 % (odstotka) od vrednosti nedobavljene vrste blaga v EUR z DDV, vendar skupno največ v višini 10 % (odstotkov) vrednosti nedobavljene vrste blaga.

Naročnik pogodbene kazni ne bo unovčil v primeru, ko stranka sporazuma naročnika, v roku 24 ur od prejema naročila, pisno obvesti, da zaradi utemeljenega razloga (ki ni nastal na strani stranke sporazuma), naročenega blaga ne more dostaviti v dogovorjenem roku. Naročnik mora stranki sporazuma zamudo pri dobavi pisno odobriti. Pisno obvestilo stranke sporazuma mora biti posredovano naročniku na elektronski naslov kontaktne osebe (referenta), ki je blago naročil.

**XIV UKREP IPI**

**17. člen**

Stranka sporazuma se, v skladu s členom 2 Izvedbene uredbe komisije (EU) 2025/1197 z dne 19. junija 2025, na podlagi člena 8. Uredbe (EU) 2022/1031 z dne 23. junija 2022, zavezuje:

1. da gospodarskim subjektom iz Ljudske republike Kitajske (v nadaljevanju: LRK) ne bo oddala v podizvajanje več kot 50 % skupne vrednosti naročila;
2. da za naročila dobave blaga zagotovlja, da v pogodbenem obdobju dobavljeno blago ali opravljene storitve s poreklom iz LRK, ne predstavljajo več kot 50 % skupne vrednosti naročila, ne glede na to, ali to blago ali storitve dobavi ali opravi neposredno stranka sporazuma ali podizvajalec;
3. da naročniku na njegovo zahtevo najpozneje ob koncu izvajanja naročila zagotovi ustrezna dokazila v skladu s točko (a) ali (b);
4. da bo naročniku plačala sorazmerne stroške v primeru neupoštevanja obveznosti iz točke (a) ali (b), ki znašajo od 10 % do 30 % vrednosti tega sporazuma.

**XV PROTIKORUPCIJSKA KLAVZULA**

**18. člen**

V primeru, da se ugotovi, da je pri izvedbi javnega naročila, na podlagi katerega je podpisan ta sporazum ali pri izvajanju tega sporazuma kdo v imenu ali na račun druge stranke sporazuma, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

**XVI**  **KONČNE DOLOČBE**

**19. člen**

Pogoji tega sporazuma so veljavni za čas trajanja tega sporazuma.

Sporazum se lahko spremeni ali dopolni s pisnim aneksom, ki ga sprejmeta in podpišeta stranki sporazuma. Če katerakoli od določb sporazuma je ali postane neveljavna, to ne vpliva na ostale določbe sporazuma. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

**20. člen**

Morebitne spore iz tega sporazuma, ki jih stranki sporazuma ne bi mogli rešiti sporazumno, rešuje stvarno pristojno sodišče v Mariboru.

**21. člen**

Sporazum je sestavljen v dveh enakih izvodih, od katerih prejme vsaka stranka sporazuma po en izvod.

|  |  |
| --- | --- |
|  | Št. |
| V      , dne \_\_\_\_\_\_\_\_\_ | V Mariboru, dne |
| Stranka sporazuma: | Naročnik:  UKC Maribor |
| Direktor: | Generalni direktor UKC:  prof. dr. Vojko FLIS, dr. med. |