VZOREC KUPOPRODAJNE POGODBE

sklenjena med:

**UNIVERZITETNIM KLINIČNIM CENTROM MARIBOR**, Ljubljanska ulica 5, 2000 Maribor, ki ga zastopa generalni direktor UKC, prof. dr. Vojko FLIS, dr. med., (v nadaljevanju: kupec), identifikacijska številka kupca za DDV: SI56644817, matična številka kupca: 5054150000

in

     , ki ga zastopa direktor       (v nadaljevanju: prodajalec), identifikacijska številka prodajalca za DDV:      , matična številka prodajalca:      .

**1. člen**

Pogodbeni stranki uvodoma ugotavljata, da je med prodajalcem in kupcem sklenjen okvirni sporazum, št.       z dne      , za nabavo blaga iz javnega naročila **»MEDICINSKI POTROŠNI MATERIAL ZA KARDIOLOGIJO«**, objavljen na portalu javnih naročil, številka objave JN00……../2026-EUe16/01, datum objave \_\_.\_\_.2026 in v Uradnem listu EU, številka objave …………… , datum objave \_\_.\_\_.2026.

**2. člen**

Kupec je s pisnim povabilom k predložitvi ponudb številka: 460-13(809013)/2025-3, z dne 29.01.2026 (v nadaljevanju: povabilo), pozval prodajalca k predložitvi ponudbe za dobavo blaga, opredeljenega v povabilu.

Na podlagi prodajalčeve specifikacije ponudbe s cenami, (v nadaljevanju: ponudba) ter na podlagi meril za izbiro ponudb, opredeljenih v dokumentaciji v zvezi z oddajo predmetnega javnega naročila, je kupec izbral prodajalca za nabavo posameznih vrst blaga in/oz. skupin blaga, opredeljenih v Seznamu blaga s cenami (v nadaljevanju: seznam).

Ponudba, Seznam in dokumentacija v zvezi z oddajo javnega naročila so sestavni del te kupoprodajne pogodbe (v nadaljevanju: pogodba).

**3. člen**

Prodajalec in kupec se dogovorita, da bo kupec v obdobju, za katerega se sklepa ta pogodba, kupoval od prodajalca le tiste vrste in količine blaga iz Seznama, ki ga bo potreboval v tem obdobju.

**4. člen**

Prodajalec in kupec se dogovorita, da bo razpisano blago iz naslednjih skupin:

* Skupina 1: identi 900758, 900985, 900992 in 900993;
* Skupina 3: identi 920086, 900962 in 900966;
* Skupina 7: identa 920049 in 920072;
* Skupina 9: identi 920045, 920090, 920093, 920108, 900716, 900717, 900718, 900901, 900902, 900909, 900912 in 900935;
* Skupina 11: identa 900995 in 900996 (celotna skupina);
* Skupina 12: identa 900940 in 900941 (celotna skupina);
* Skupina 13: identa 900937 in 900945 (celotna skupina);
* Skupina 16: identi 900702, 900704 in 900954;
* Skupina 20: identa 900703 in 900782 (celotna skupina);
* Skupina 22: identa 900961 in 900997 (celotna skupina);
* Skupina 25: identi 913008, 913009, 913010, 913011, 913012 in 913013 (celotna skupina);
* Skupina 26: identi 913014, 913015 in 913016 (celotna skupina),

predmet konsignacije. Medsebojne pravice in obveznosti se naročnik in stranka sporazuma dogovorita s Sporazumom (OBR-4). Prodajalec mora dostaviti konsignacijsko blago DDP Univerzitetni klinični center Maribor – Oddelek za kardiologijo – kardiološki kabinet – razloženo.

Prodajalec bo kupcu dobavljal preostale posamezne vrste blaga, ki niso predmet konsignacije, na podlagi pisnih naročilnic.

Blago, ki ni predmet konsignacije, je treba dostaviti DDP Univerzitetni klinični center Maribor – razloženo v prostore skladišče medicinskega potrošnega materiala.

Kupec bo v naročilnici opredelil vrste in količine blaga.

Prodajalec se zavezuje, da bo blago dobavil najkasneje v roku dveh (2) delovnih dni oz. v nujnih primerih v roku 24-ih ur po prejemu naročila ter da bo po vsakem posameznem naročilu dobavil celotno količino naročenega blaga.

Prodajalec se zavezuje, da bo na svoje stroške poskrbel za odvoz po volumnu večjih oz. velikih količin transportne embalaže, ki je predmet dostave blaga (plastični zabojniki, transportne lesene palete ter zunanja plastična ovojnina celotne pošiljke) neposredno po dobavi.

Predmet te pogodbe so tudi vse morebitne dodatne nabave blaga, ki jih bo potreboval kupec. Navedene nabave blaga bo kupec izvršil po cenah dogovorjenih s to pogodbo, pri čemer se lahko pogodba spremeni brez novega postopka javnega naročanja, vendar kakršnokoli zvišanje vrednosti ne sme presegati 30 odstotkov skupne vrednosti blaga za katerega je s posameznim prodajalcem sklenjena pogodba (1. odstavek 95. člena ZJN-3).

Kupec si pridržuje pravico, da v primeru spremembe bolnišnične doktrine, zmanjša ali prekine nabavo določenih vrst blaga. Naročnik bo o tem stranko sporazuma obvestil v najkrajšem možnem času, ko zanjo izve.

Prodajalec bo, v primeru, da pride v času izvajanja te pogodbe do zamenjave blaga, za katerega ima sklenjen okvirni sporazum (prenehanje proizvodnje, …..) oz. v primeru nadgradnje blaga (novejša generacija) pred pričetkom dobave novega blaga, kupcu predložil razloge za zamenjavo blaga in dokazila, da je novi artikel kakovostno in funkcionalno enakovreden prejšnjemu ter od kupca pridobil pisno soglasje za zamenjavo artikla, po enaki ceni.

V kolikor prodajalec določenega blaga, ki je predmet posameznega naročila nima trenutno na zalogi, mora kupcu ponuditi ustrezno nadomestno blago (istega ali drugega proizvajalca), po enaki ali nižji ceni, in ki mora biti enakovredno blagu, ki je predmet pogodbe. Kupec mora prodajalca obvestiti ali je nadomestno blago ustrezno. Velja za vse vrste blaga oz. skupine blaga, razen za ident 920097 iz skupine 7 in za skupine 13, 20, 25 in 26.

V primeru, da naročnik ponujenega nadomestnega blaga še ni uporabljal, mora stranka sporazuma naročniku dostaviti brezplačen vzorec za testiranje. V času testiranja oz. do potrditve strokovne ustreznosti, lahko naročnik izvede kritni kup.

V kolikor nadomestno blago ne ustreza, ali ga sploh ne ponuja, lahko kupec to blago, kupi pri drugi stranki okvirnega sporazuma oz. pri drugem dobavitelju, skladno z določbami kritnega kupa iz 5. člena te pogodbe.

**5. člen**

Če prodajalec ne dobavlja blaga v skladu s to pogodbo in zamuja pri dobavi blaga ni posledica višje sile ali razlogov na strani kupca, ima kupec pravico kupiti blago, ki je predmet posamične dobave, pri drugem dobavitelju oz. pri drugi stranki sporazuma, prodajalec pa je dolžan kupcu nadomestiti razliko v ceni med ceno iz pogodbe in ceno po kateri je kupec blago kupil.

Kupec je dolžan prodajalcu poslati obvestilo o nameravanem kupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju oz. pri drugi stranki sporazuma, nato pa lahko izvrši kritni kup, pogodba pa je za to dobavo razdrta.

Šteje se, da je bil prodajalec o nameravanem kritnem kupu obveščen, če kupec razpolaga z dokazilom o poslanem obvestilu.

Razliko med ceno po kateri je naročnik izvršil kritni kup in ceno iz sporazuma je dolžan naročnik dokazati s kopijo računa, po katerem je kritni kup plačal, stranka sporazuma pa je dolžna v čim krajšem času oz. najkasneje v roku 30 dni od naročnikovega poziva, za razliko v ceni izstaviti dobropis.

V kolikor je kupec primoran izvesti kritni kup zaradi neizvedene dobave blaga oz. zamude pri dobavi blaga v skladu s to pogodbo 5-krat, lahko pogodbo s prodajalcem za to vrsto blaga oz. skupino blaga razdre.

**6. člen**

Kupec se obvezuje prevzeti naročeno blago, ki ni predmet konsignacije, v celoti na podlagi dobavnice ali e-dobavnice.

Prodajalec mora ob vsaki dobavi blago opremiti z dobavnico, ki je lahko papirna in fizično spremlja blago ali elektronska in jo prodajalec vnaprej posreduje po elektronski pošti prejemi-smpm@ukc-mb.si v pdf datoteki. Vsebovati mora podatke o kupcu in prodajalcu, številko naročilnice ter nabor blaga. Napisana mora biti v slovenskem jeziku in mora obvezno vsebovati številko naročilnice, rok uporabnosti in serijsko številko naročenega blaga.

Prodajalec mora za vsako dobavnico poslano po elektronski pošti prejemi-smpm@ukc-mb.si posredovati tudi e-dobavnico (DISKT\*.asc), ki mora biti v vnaprej določeni strukturi kot je opredeljena v prilogi dokumentacije v zvezi z oddajo javnega naročila oziroma drugi strukturi, ki bo skladna z zakonodajo, veljavno v času izvajanja te pogodbe.

Dobavljeno blago po dobavnici oz. e-dobavnici mora imeti enak naziv kot naročeno, enako enoto mere in enako kataloško številko. Prav tako mora e-račun vsebovati enake podatke kot dobavnica oz. e-dobavnica.

Kataloške številke morajo biti enake (pike, vejice, presledki, …) na vseh dokumentih (dobavnica, e-dobavnica, e-račun) ter na artiklu, ki je predmet te pogodbe (na primarni in sekundarni ovojnini artikla).

Dobavljeno blago mora biti označeno s črtno kodo, ki vsebuje podatke o artiklu in črtno kodo, ki vsebuje serijsko številko.

Dobavljeno blago, ki sodi med medicinske pripomočke ali med in-vitro medicinske pripomočke, mora biti označeno v skladu z veljavno zakonodajo EU.

Količinski prevzem blaga se opravi ob prevzemu.

**7. člen**

Kakovost blaga mora ustrezati obstoječim standardom in deklarirani kakovosti na embalaži blaga.

**8. člen**

V času trajanja te pogodbe bo kupec od prodajalca kupoval posamezne vrste blaga po cenah iz ponudbe iz 2. člena te pogodbe.

Kupec si pridržuje pravico, da bo v primeru, ko ugotovi, da je prodajalec za blago, ki je predmet te pogodbe, v času trajanja te pogodbe znižal cene ali so jih znižali drugi ponudniki, ki ponujajo istovrstno blago ob drugih primerljivih pogojih, poskušal s prodajalcem dogovoriti ustrezno znižanje pogodbene cene.

V ceni posameznega blaga so zajeti vsi stroški (carinski, špediterski, prevozni in drugi morebitni stroški), vsi popusti in rabati ter davek na dodano vrednost. Cene veljajo DDP Univerzitetni klinični center Maribor – razloženo v prostore skladišče medicinskega potrošnega materiala.

V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz prodajalčeve specifikacije ponudbe s cenami v času trajanja pogodbe, lahko prodajalec spremeni cene iz svoje ponudbe izključno v višini nastale davčne spremembe.

Cene iz ponudbe so fiksne v času trajanja te pogodbe.

**9. člen**

Prodajalec se zavezuje, da bo e-račun izstavil najkasneje v osmih (8) dneh od datuma dostave blaga.

E-račun mora obvezno vsebovati celotno številko naročilnice.

Kupec bo skupno vrednost prejetega blaga plačal prodajalcu na transakcijski račun, ki je naveden na e-računu v roku največ 60 dni oz. v roku, ki bo skladen z zakonodajo, veljavno v času trajanja pogodbe, od datuma prejema pravilno izstavljenega e-računa po prevzemu blaga.

Prodajalec mora vse račune pošiljati kupcu izključno v elektronski obliki (e-račun), skladno skladno z Zakonom o plačilnih in javnofinančnih storitvah (Uradni list RS, št. 85/25).

V primeru zamude s plačilom bo kupec plačal prodajalcu zakonske zamudne obresti.

**10. člen**

Prodajalec bo moral v roku 10-ih delovnih dni kot instrument zavarovanja predložiti kupcu garancijo (banke oz. zavarovalnice) za dobro izvedbo pogodbenih obveznosti v višini 5% od pogodbene vrednosti, če bo vrednost enaka ali višja od 221.000,00 EUR z DDV.

Veljavnost instrumenta finančnega zavarovanja iz predhodnih alinej tega člena mora biti še najmanj 10 dni od določenega obdobja veljavnosti pogodbe.

V primeru vnovčitve garancije za dobro izvedbo pogodbenih obveznosti, bo moral prodajalec vnovčeno garancijo ustrezno nadomestiti z novo.

Kupec bo garancijo unovčil:

* če naročeno blago pri posamezni dobavi več kot 2x ne bo odgovarjalo standardom in kvaliteti,
* prodajalec 5x zaporedoma v roku ne dobavi blaga, razen v primeru višje sile,
* v primeru drugih ponavljajočih kršitev te pogodbe, ko prodajalec, kljub pozivu kupca, kršitve ne odpravi.

**11. člen**

Ta pogodba se sklepa za obdobje od 09.04.2026 do 08.04.2027.

V kolikor odločitev o oddaji javnega naročila ne bo postala pravnomočna do 09.04.2026, bo naročnik sklenil pogodbo za obdobje enega leta od datuma pravnomočnosti odločitve o oddaji javnega naročila.

Pogodba je sklenjena z dnem podpisa obeh pogodbenih strank, in ko prodajalec kupcu predloži garancijo za dobro izvedbo pogodbenih obveznosti iz 10. člena te pogodbe.

V primeru da bo kupec dosegel razpisane in dodatne količine posamezne skupine blaga pred potekom posameznega obdobja, bo kupec izvedel predčasno odpiranje konkurence. Takšna pogodba se bo štela za to skupino kot realizirana, pogodbeni stranki pa sooglašata, da je v tem primeru ne bo potrebno posebej odpovedovati.

Skladno s 1. točko prvega odstavka 95. člena ZJN-3 lahko pogodbeni stranki sporazumno podaljšata trajanje te pogodbe s sklenitvijo aneksa k pogodbi, v kolikor novi postopek oddaje javnega naročila, ki se mora začeti najpozneje tri (3) mesece pred iztekom veljavnosti te pogodbe, ni zaključen pravočasno. Podaljšanje se lahko izvede izključno za čas do zaključka postopka oddaje javnega naročila oziroma do sklenitve nove kupoprodajne pogodbe, vendar največ za obdobje šestih (6) mesecev. V primeru podaljšanja trajanja te pogodbe bo pogodbena stranka dobavljala blago po cenah in drugih pogojih, dogovorjenih s to pogodbo.

Če je opravljenih več zaporednih sprememb pogodbe iz naslova dodatnih nabav, nabav morebitnih novih vrst blaga in podaljšanja veljavnosti pogodbe, zvišanje vrednosti ne sme presegati 30 odstotkov skupne vrednosti blaga, za katero je s prodajalcem sklenjena pogodba.

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani prodajalca ali podizvajalca ali
* če bo naročnik seznanjen, da je pristojni državni organ pri prodajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo okoliščin iz prejšnjega odstavka bo naročnik postopal v skladu s 3. alinejo četrtega odstavka 67. člena ZJN-3.

Razvezni pogoj se uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

V primeru izpolnitve razveznega pogoja iz tega člena se šteje, da je pogodba razvezana z dnem sklenitve nove pogodbe o izvedbi javnega naročila za predmetno javno naročilo.

Če naročnik v roku 60 dni od seznanitve s kršitvijo ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

**12. člen**

V primeru neizpolnjevanja obveznosti prodajalca po tej pogodbi, lahko kupec to pogodbo razdre.

Kupec bo vse pripombe v zvezi z izvrševanjem te pogodbe sporočal prodajalcu v pisni obliki. Če prodajalec ne upošteva upravičenih pripomb kupca, lahko kupec od te pogodbe odstopi. O odstopu od pogodbe kupec pisno obvesti prodajalca.

Kupec lahko ob pogojih iz prejšnjega odstavka, brez odpovedenga roka odstopi od te pogodbe, zlasti če prodajalec:

- neutemeljeno zavrne naročilo,

- zamuja z izvedbo naročila,

- nekvalitetno izvaja naročilo,

- v primeru drugih kršitev te pogodbe.

**13. člen**

Pogodbeni stranki lahko odstopita od pogodbe s 3 mesečnim odpovednim rokom. Prodajalec mora v času odpovednega roka zagotavljati dobavo blaga, ki je predmet te pogodbe, po cenah iz ponudbe.

Pogodbeni stranki lahko na podlagi medsebojnega sporazuma določita krajši odpovedni rok.

**14. člen**

V primeru zamude z izvajanjem pogodbenih obveznosti, ki ni posledica višje sile ali razlogov na strani kupca, bo prodajalec plačal kupcu pogodbeno kazen, in sicer za vsak koledarski dan zamude v višini 0,5 % (odstotka) od vrednosti nedobavljene vrste blaga v EUR z DDV, vendar skupno največ v višini 10 % (odstotkov) vrednosti nedobavljene vrste blaga.

Kupec pogodbene kazni ne bo unovčil v primeru, ko prodajalec kupca, v roku 24 ur od prejema naročila, pisno obvesti, da zaradi utemeljenega razloga (ki ni nastal na strani prodajalca), naročenega blaga ne more dostaviti v dogovorjenem roku. Kupec mora prodajalcu zamudo pri dobavi pisno odobriti. Pisno obvestilo prodajalca mora biti posredovano kupcu na elektronski naslov kontaktne osebe (referenta), ki je blago naročil.

**15. člen**

Prodajalec se, v skladu s členom 2 Izvedbene uredbe komisije (EU) 2025/1197 z dne 19. junija 2025, na podlagi člena 8. Uredbe (EU) 2022/1031 z dne 23. junija 2022, zavezuje:

1. da gospodarskim subjektom iz Ljudske republike Kitajske (v nadaljevanju: LRK) ne bo oddala v podizvajanje več kot 50 % skupne vrednosti naročila;
2. da za naročila dobave blaga zagotovlja, da v pogodbenem obdobju dobavljeno blago ali opravljene storitve s poreklom iz LRK, ne predstavljajo več kot 50 % skupne vrednosti naročila, ne glede na to, ali to blago ali storitve dobavi ali opravi neposredno prodajalec ali podizvajalec;
3. da kupcu na njegovo zahtevo najpozneje ob koncu izvajanja naročila zagotovi ustrezna dokazila v skladu s točko (a) ali (b);
4. da bo kupcu plačala sorazmerne stroške v primeru neupoštevanja obveznosti iz točke (a) ali (b), ki znašajo od 10 % do 30 % vrednosti te pogodbe.

**16. člen**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun prodajalca, predstavniku ali posredniku kupca ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

**17. člen**

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Mariboru.

**18. člen**

Pogodba je napisana v dveh enakih izvodih, od katerih prejme vsaka od pogodbenih strank po en izvod.

|  |  |
| --- | --- |
|  | Št. |
| V      , dne \_\_\_\_\_\_\_\_\_\_ | V Mariboru, dne |
| Prodajalec: | Kupec:  UKC Maribor |
| Direktor: | Generalni direktor UKC:  prof. dr. Vojko FLIS, dr. med. |